André Lhote

André Lhote (1885–1962) var en fransk maler og kunstteoretiker. 

 Liv og virke 
 Bakgrunn 
Han lærte seg treskjæring fra han var tolv år gammel, da faren sendte ham i lære hos en møbelsnekker. Tanken var at han skulle blitt trekunstner. Han begynte på École des Beaux-Arts i Bordeaux i 1898 og studerte dekorativ skulptur til 1904.[https://books.google.com/books?id=ylxIAQAAIAAJ&q=andre+lhote+%C3%89cole+des+Beaux-Arts+in+Bordeaux+in+1898+and+studied+decorative+sculpture+until+1904&dq=andre+lhote+%C3%89cole+des+Beaux-Arts+in+Bordeaux+in+1898+and+studied+decorative+sculpture+until+1904&hl=en&sa=X&ved=0ahUKEwipq9nKitDXAhUJQBQKHe_aBJIQ6AEIKDAA Images and Insights], Hugh Lane Municipal Gallery Of Modern Art, 1993, 

Mens han var der, begynte han å male på fritiden. Han dro hjemmefra i 1905 og flyttet inn i sitt eget studio for å vie seg helt til maling. 

 Kunstnerisk karriere 
Han var influert av Paul Gauguin og Cézanne og holdt sin første enmannsutstilling i Galerie Druet i 1910, fire år etter at han hadde flyttet til Paris.[https://books.google.com/books?id=I4XqAAAAMAAJ&q=andre+lhote+exhibition+at+the+Galerie+Druet+in+1910,+four+years+after+he+had+moved+to+Paris.&dq=andre+lhote+exhibition+at+the+Galerie+Druet+in+1910,+four+years+after+he+had+moved+to+Paris.&hl=en&sa=X&ved=0ahUKEwiVuf3Si9DXAhWCNxQKHYs_AdUQ6AEIPzAF Reginald Howard Wilenski, Modern French Painters], Harcourt, Brace, 1949

Han startet karrieren som autodidakt og innen den fauvistiske retning, men ble raskt opptatt av kubismen. Den utviklet han på sin egen måte, uten å helt abstrahere figurer og andre elementer i bildene sine. Han var kunstkritiker for Nouvelle revue française og ga ut flere avhandlinger om ulike sider ved kunsten.

Ved første verdenskrigs utbrudd ble Lhote innkalt, men ble dimittert i 1917 innen krigsslutt. Han ble deretter med i en kunstnergruppe bestående av kubister med støtte fra Léonce Rosenberg. 

Han startet et eget akademi i 1922, og en rekke norske malere var hans elever. Han fikk dermed innflytelse på også den norske malestilen i mellomkrigstiden. Blant elevene var Henrik Finne, Ridley Borchgrevink, Leon Aurdal, Bernt Clüver, Sigurd Danifer, Trygve Torkildsen, Charlotte Wankel, Georg Backer Berg, Nils Krantz, Inger Sitter, Aage Storstein, Alf Krogh Holt, Olav Ansgar Larssen og Olaf Willums. Fra andre land hadde han elever som  Else Hertzer, Tamara de Lempicka, Henri Cartier-Bresson, Alf Bayrle, Fred Klein og William Klein, Gerhild Diesner, Oswald Petersen og Wilfried Kirschl. 

Lhote er representert i Nasjonalgalleriet.

Han var gift med Marguerite Hayet (1898–1978).http://www.kettererkunst.de/kunst/kd/details.php?obnr=118001356&anummer=476&detail=1

Han ble begravet på Cimetière Montparnasse i Paris.

 Referanser 

 Litteratur 
 Anatole Jakovsky: André Lhote. Denoël, Paris 1947.
 F. Claverie-Garcia: Catalogue des œuvres d'André Lhote, Habilitationsschrift (Kunstgeschichte), 1980, Aufbewahrungsort: Bordeaux, Musée des Beaux-arts
 Utstillingskatalog: André Lhote, til Musée de Valence, 2003, Paris, Réunion des Musées Nationaux (RMN), ISBN 2-7118-4684-9

Kategori:Franske malere
Kategori:Personer fra Bordeaux